Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: 1. számú melléklet a 20/2004. (IV. 21.) PM rendelethez
Paragraph Index: 1371

5. cikk EDI üzenetek feldolgozása és az üzenetek átvételének visszaigazolása 5.1. Az EDI üzeneteket nyomban átvételüket követõen, de mindenképpen a Mûszaki Mellékletben meghatározott idõkereteken belül kell feldolgozni. 5.2. Az átvétel visszaigazolása nem szükséges, hacsak azt kifejezetten nem kérik. Az üzenet átvételének visszaigazolása a Mûszaki Melléklet kifejezetten erre vonatkozó rendelkezésével vagy az EDI üzenet feladójának kifejezett kérésével igényelhetõ. 5.3. Ott, ahol egy EDI üzenet visszaigazolását igénylik, a visszaigazolandó EDI üzenet címzettjének gondoskodnia kell arról, hogy a visszaigazolandó EDI üzenet átvételét követõen egy munkanapon belül visszaigazolják az üzenet átvételét, hacsak a Mûszaki Melléklet más határidõrõl nem rendelkezik. Egy EDI üzenet átvételének bejelentett helyén munkanapnak minõsül minden nap, kivéve a szombatot, a vasárnapot és a bejelentett hivatalos állami ünnepeket. Egy EDI üzenet visszaigazolását igénylõ címzett nem tehet semmilyen intézkedést az EDI üzenet tartalma alapján mindaddig, amíg a visszaigazolást meg nem küldi. 5.4. Amennyiben a feladó a meghatározott idõn belül nem kapja meg az általa igényelt visszaigazolást, a címzett megfelelõ értesítését követõen a határidõ lejárta után semmisnek tekintheti az üzenetet, vagy kezdeményezheti a Mûszaki Mellékletben meghatározott alternatív eljárást az üzenet tényleges visszaigazolására. Amennyiben az alternatív eljárás az idõkeret lejártáig nem jár eredménnyel, az EDI üzenetet az idõkeret lejártával — a címzettnek megküldött értesítéssel — semmisnek kell tekinteni. 1 ENSZ Európai Gazdasági Bizottsága 2004/51. szám

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes